**NOLIKUMS**

**Ropažu pagasta** aktīva dzīvesveida  PASĀKUMS

**„Ģimeņu orientēšanās rallijs ciemā”**

1. **Mērķis un uzdevumi: p**opularizēt orientēšanos Ropažu pagasta iedzīvotāju vidū. Veicināt iedzīvotājus izkustēties un aktīvi pavadīt brīvo laiku, ģimenes lokā.
2. **Laiks un vieta:** Starta vietas pie Ropažu pagasta **Multifunkcionālajiem centriem:**
	1. 2021. gada 11. oktobrī, Muceniekos “Bundulīši”,
	2. 13. oktobrī Silakrogā, Priedes ielā 5;
	3. 18. oktobrī Tumšupē, “Zītari 5’’
	4. 20. oktobrī Kākciemā, “Ziedoņi 2”.

Pasākuma vadība: Ropažu novada pašvaldība, Ropažu Sporta centrs. Pasākuma rezultātu tiesnesis sporta un veselības pasākuma organizatore Madara Tīģere-Bernharde.

**4. Dalībnieki, atbildība un drošība:** Ropažu pagasta iedzīvotāji, viesi, jebkurš interesents, ar vai bez *Covid-19* sertifikāta. Dalībnieku skaits līdz 200 (atkarībā no spēkā esošajiem pulcēšanās ierobežojumiem).

Reģistrēšanās notiek, ievērojot 2m distanci, izņēmums - vienā mājsaimniecībā dzīvojošie dalībnieki. d

**5. Pasākuma norises kārtība un programma:**Dalībnieki distancē pārvietojas kājām, soļojot vai skrienot**.** Dalībnieki jebkurā brīdī var pārtraukt distanci, par to jāziņo sacensību galvenajam tiesnesim - Madara Tīgere-Bernharde, pa tālr. 22194213.

 Dalībnieku reģistrācija: pirms sacensībām - pie Multifuncionālo centru darba organizatoriem vai sacensību dienā, pie galvenā tiesneša no plkst. 17:30. Orientēšanās kontrollaiks distancei ir 1 h.30 min.

18:00 Karšu un kontrollapu izdalīšana.

18:05 Starts orientēšanās rallijam ciemā.

19:35 Finišs - starta vietā

19:50 Apbalvošana.

**6. Vērtēšana:** Rezultāti tiek apkopoti uzreiz pēc visu komandu finiša vai kontrollaika beigām. Uzvar komanda, kura apmeklējusi visvairāk kontrolpunktus. Vienādu punktu gadījumā uzvar komanda, kura viss ātrāk nonākusi finišā.

**7. Apbalvošana:** Ar balvām tiek apbalvotas pirmo 3 vietu ieguvušās ģimenes.

**8. Izdevumi:** Sacensību organizēšanas izdevumus sedz Ropažu novada pašvaldība, no Ropažu Sporta centra budžeta. Dalībnieki sedz personīgos izdevumus, kas saistīti ar dalību pasākumā.

**9.**  **Pieteikums:** Dalībnieks tiek pieteikts pasākumam, reģistrējoties kopējā pieteikuma lapā, ar parakstu, apliecinot, ka uzņemas pilnu atbildību par savu veselības stāvokli aktivitātes laikā un akceptē savu personas datu (vārds, uzvārds, foto) izmantošanu rezultātu apstrādāšanai un publicēšanai pašvaldības informatīvajās vietnēs, www.ropazi.lv, *Facebook* lapā aktivitāšu popularizēšanai; kā arī apņemas ievērot personīgo un savu bērnu drošību, kā arī - Latvijā noteiktos tā brīža epidemioloģiskās drošības nosacījumus.

**10. Informācija un pasākuma publikācija**: Pasākuma notikumi, rezultāti, foto tiks publicēti Ropažu novada pašvaldības informatīvajās vietnēs, un izdevumos, sociālajos tīklos veselīga dzīvesveida popularizēšanai. Dalībnieks, kurš nevēlas, lai informāciju par viņa dalību pasākumā, viņa foto, video publicē, iesniedz organizatoram rakstisku lūgumu par savu datu un informācijas nepubliskošanu - līdz pasākuma sākumam, reģistrējoties.